b'\n_START_ARTICLE_\nNovi \xc4\x8das (list)\n_START_PARAGRAPH_\nNovi \xc4\x8das je bil politi\xc4\x8dni list mladih prekmurskih kr\xc5\xa1\xc4\x8danskih socialistov, ki je izhajal od leta 1932 do 1933. Njegov ustanovitelj in glavni organizator je bil Janez Titan._NEWLINE_List je do 1. januarja 1933 kot \xc5\xa1tirinajstdnevnik izhajal v Murski Soboti, njegova zadnja \xc5\xa1tevilka pa je iz\xc5\xa1la 22. januarja 1933 v Ljubljani. Kot\xc2\xa0\xc2\xbbkmetski in delavski list\xc2\xab, pisan v knji\xc5\xbeni sloven\xc5\xa1\xc4\x8dini, je bil namenjen za ustvarjanje ravnote\xc5\xbeja med dotedanjim prekmurskim \xc4\x8dasopisjem, pisanem v prekmur\xc5\xa1\xc4\x8dini. Urednika sta bila Mirko Tu\xc5\xa1 in \xc5\xa0tefan \xc4\x8cuk, odgovorni urednik pa \xc5\xa0tefan Pernat. Klub poudarjeni kr\xc5\xa1\xc4\x8danskosocialni usmeritvi se je v listu vedno bolj uveljavljal levi\xc4\x8darski vpliv Mi\xc5\xa1ka Kranjca in drugih dopisnikov. Policija je ugotovila stik uredni\xc5\xa1tva s Centralnim komitejem Komunisti\xc4\x8dne partije Jugoslavije na Dunaju, zato so oblasti list prepovedale.'